Virovitičko-podravska županija

Glazbena škola Milka Kelemena

Slatina, Ulica braće Radića 4

KLASA: 003-06/19-01/1

URBROJ: 2189-71-04/1-19-2

ZAKLJUČAK

s 23. sjednice Školskog odbora održane 29. siječnja 2019. godine u 15 sati u učionici solfeggia Glazbene škole Milka Kelemena

Na sjednici su prisutni:

* iz reda učitelja:

1. Josip Jagušić, član

1. Robert Čavlović, član

* od strane osnivača:

1. Svjetlana Carić, članica
2. Ivan Baltić, član

* iz reda radnika:

1. Martina Tepeš, predsjednica.

Ostali prisutni:

* Antonio Brzica, ravnatelj
* Ivan Hamš, voditelj računovodstva, u svojstvu zapisničara.

Odsutni članovi:

1. Silvija Mađarić, članica
2. Darko Špoljarić, član

Sjednicom predsjedava predsjednica Školskog odbora Martina Tepeš. Predsjednica je pozdravila sve nazočne članove, otvorila 23. sjednicu ŠO, utvrdila kvorum i konstatirala da odbor može donositi pravovaljane odluke.

Predsjednica je predložila sljedeći dnevni red:

1. Usvajanje zapisnika s 22. sjednice Školskog odbora
2. Usvajanje godišnjih izvještaja (bilanca, izvještaj o prihodima i rashodima, primicima i izdacima, izvještaj o promjenama u vrijednosti i obujmu imovine i obveza, izvještaj o rashodima prema funkcijskoj klasifikaciji, izvještaj o obvezama i bilješke)
3. Zamolba za oslobađanje od plaćanja participacije
4. Razno.

Predsjednica je pitala članove Školskog odbora slažu li se dnevnim redom te ga dala na glasanje.

Jednoglasno je prihvaćen dnevni red.

Prije prelaska na dnevni red, ravnatelj je pozdravio nazočne te se zahvalio na dolasku.

1. Prihvaćanje zapisnika s 22. sjednice Školskog odbora

Voditelj računovodstva Ivan pročitao je Zapisnik s 22. sjednice. Nije bilo rasprave. Nakon toga, predsjednica je dala na glasanje prihvaćanje Zapisnik s 22. sjednice Školskog odbora (KLASA: 003-06/18-01/13, URBROJ: 2189-71-04/1-18-2 od 28. prosinca 2018. godine). Jednoglasno je prihvaćen Zapisnik s 22. sjednice ŠO.

1. Usvajanje godišnjih izvještaja (bilanca, izvještaj o prihodima i rashodima, primicima i izdacima, izvještaj o promjenama u vrijednosti i obujmu imovine i obveza, izvještaj o rashodima prema funkcijskoj klasifikaciji, izvještaj o obvezama i bilješke)

Voditelj računovodstva Ivan iznio je i objasnio godišnje izvještaje. Materijali se nalaze u prilogu. Predsjednica ih je dala na glasanje. Jednoglasno su usvojeni te je donesena odluka o njima.

KLASA: 003-06/19-01/1

URBROJ: 2189-71-04/1-19-3

Slatina, 29. siječnja 2019. godine

Odluka o usvajanju godišnjih izvještaja Glazbene škole Milka Kelemena za 2018. godinu

Članak 1.

Na 23. sjednici Školskog odbora jednoglasno su prihvaćeni godišnji izvještaji Glazbene škole Milka Kelemena za 2018. godinu.

Članak 2.

Odluka stupa na snagu danom donošenja.

Predsjednica Školskog odbora

Glazbene škole Milka Kelemena

Martina Tepeš, mag.mus.

1. Zamolba za oslobađanje od plaćanja participacije

Voditelj računovodstva pročitao je zamolbu roditelja za oslobođenje od plaćanja preostalog dijela participacije za učenicu koja se ispisala iz Škole s danom 21. prosinca 2018. godine. Nakon glasanja, predsjednica je utvrdila da je jednoglasno donesena odluka o oslobođenju od plaćanja 720,00 kn za 2018./2019. godinu.

1. Razno.

Nije bilo tema za raspravu.